Der er gode nyheder til cyklister, der i fremtiden skal færdes i og omkring Aalborg. Folketinget har nemlig onsdag besluttet at afsætte 15 millioner kroner til Kulturbro Aalborg, mens der også er bevilliget 1,9 millioner kroner til cykelparkering ved kollektive knudepunkter i den nordjyske by. - Det skal være nemmere at cykle i hele Danmark, og vi skal arbejde for at få flere til at hoppe på cyklen. Aftalen, vi lige har indgået, er en glædens dag for Aalborg og for alle dem, som hver dag træder i pedalerne, når de skal rundt i byen, siger Rasmus Prehn (S) i en pressemeddelelse. I alt var Folketingets pulje på omkring 40 millioner kroner, og puljen skal være med til at styrke forholdene for cyklister i hele landet.

Opsummering:
Aalborg Kommune har fået over en tredjedel af Folketingets pulje på 40 millioner kroner, der skal være med til at styrke forholdene for cyklister i landet.